የመሬት ይዞታ ምዝገባ በሰለጠነ የሰው ሃይል እጥረት እየተፈተነ ነው
 አዲስ አበባ፡- ውድ የሆነውን የከተማ መሬት ሀብት ቆጥሮ ለማወቅ እና ለማሳወቅ የተጀመረው የከተማ መሬት ይዞታ ምዝገባ የሰለጠነ የሰው ሃይል እጥረት እየፈተነው መሆኑን የፌዴራል የከተማ መሬትና መሬት ነክ ንብረት፣ ምዝገባና መረጃ ኤጀንሲ ገለጸ፡፡ የኤጀንሲው
የህዝብ ግንኙነትና የኮሙኒኬሽን
የስራ ኃላፊ አቶ
አራጌ ክብረት በተለይ
ለአዲስ ዘመን ጋዜጣ
ዝግጅት ክፍል እንደተናገሩት፤
በአገራቱ በዋነኝነት በደቡብ፣
በኦሮሚያ፣ በአማራና በትግራይ
ክልሎች ባሉ በ18
ትላልቅ ከተሞች ህጋዊ
ካዳስተር መገንባት ተጀምሯል፡፡
ከከተማዎቹ መካከል ባህርዳር፣
ሀዋሳ፣ ድሬዳዋ፣ ዲላ፣
አርባምንጭ፣ ደብረማርቆስ፣ ጎንደር፣
ደብረብርሃን፣ ትግራይ፣ አክሱም፣ ሽሬ፣ አዲግራትና መቀሌ ተጠቃሾቹ ሲሆኑ፤ በእነዚህ ከተሞች በእኩል ደረጃ ባይሆንም ስራው እየተሰራ ይገኛል፡፡ በተለይ በአዲስ አበባ ሰፊ ስራ ተሰርቷል፡፡ ህጋዊ ካዳስተር መተግበሩ
የመልካም አስተዳደር እና
ሌሎችም ውስብስብ ችግሮችን
የሚያስቀር፤ ብልሹ አሰራሮችን
በተለይም ሙስናን ከስር
መሰረቱ ለማድረቅ የሚረዳ
መሆኑን የተናገሩት አቶ አራጌ፤ ባለ ይዞታዎች ሙሉ በሙሉ በመሬቱ ላይ ዋስትና እንዲኖራቸው የሚያግዝ እና ዓለም አቀፍ ስታንዳርዱን የጠበቀ ሰርተፍኬት እንዲያገኙ የሚያስችል መሆኑን አብራርተዋል፡፡ ያም ሆኖ ግን ህጋዊ ካዳስተር የመገንባት ሥራው እንዳይፋጠን የሰለጠነ የሰው ሃይል ችግር ማነቆ ፈጥሯል፡፡ እንደ አቶ አራጌ
ገለፃ፤ ካዳስተሩ በሁሉም ከተሞች እኩል እንዳይተገበሩ ዘርፉ የሚፈልገው የሰለጠነ የሰው ሃይል እጥረት ከማጋጠሙም ባሻገር የቅየሳ መሳሪያዎች አለመሟላት፣ የቴክኖሎጂ የግብዓት አቅርቦት በተፈለገው መጠን አለመገኘት እንዲሁም በአገሪቱ ያሉ ወቅታዊ ችግሮች ሥራው ላይ አሉታዊ ተፅዕኖ እየፈጠሩ መሆኑን ጠቁመዋል።ህጋዊ ካዳስተር ዜጎች
ተጠቃሚ እንዲሆኑ ከማገዝ
ጎን ለጎን መንግሥት
ከመሬት ሊያገኝ የሚገባው
ጥቅም የበለጠ ለማጠናከር፤
ለኢንቨስትመንት እና ለቱሪዝም ምቹ ለማድረግ እንዲሁም ከተሞች በራሳቸው ገቢ አቅማቸውን እንዲያሳድጉ የሚያስችል መሆኑን አቶ አራጌ ተናግረዋል።እያንዳንዱ ምዝገባ በቴክኖሎጂ የተደገፈ፤ በቀጥታ ባለይዞታዎች እንዲሁም ባለሙያዎች የሚሳተፉበት፤ ምንም አይነት የሙስና ክፍተት የማይፈጥር መሆኑንም ገልፀዋል።የዝግጅት ክፍሉ በካዳስተሩ ምን ያህል መሬት መመዝገቡን አስመልክቶ ጥያቄ ያቀረበ ሲሆን፤ አቶ አራጌ የተጠናቀቀ መረጃ እንደሌላቸው ምላሽ ሰጥተዋል።አዲስ ዘመን ታህሳስ 20/2012ወርቅነሽ ደምሰው